Ton
Den Ton ass eng Baach an der belscher Provënz Lëtzebuerg, an dem franséischen Departement Meuse.

D'Baach entsteet an der Belsch aus dem Zesummelaf vun zwou klenge Baachen, op enger Héicht vun 335 Meter um Flouer tëscht Châtillon a Meix-le-Tige. Se leeft vun do aus no Westen, mat plazeweis Direktiounsännerungen no Süden, laanscht d'Uertschafte oder duerch d'Uertschafte Châtillon, Saint-Léger, Éthe, Virton, Saint-Mard, Dampicourt, Rouvroy, Harnoncourt, Lamorteau, bis op d'Franséisch Grenz südëstlech vun Écouviez.

Vun do aus mécht se op enger Längt vu ronn 2.300 Meter d'Grenz tëscht der Belsch a Frankräich, fir dann op där Grenz um Lieu-dit Les Grands Prés tëscht Écouviez, an Torgny an d'Kuer ze lafen.

Beim franséische Service d'administration nationale des données et référentiels sur l'eau gëtt den Ton ënner dem Code B4230430 gefouert.

Nieweflëss an der Belsch:
 Ruisseau de Wachet: Lénks, Mëndung zu Saint-Léger
 Ruisseau de Laclaireu: Riets, Mëndung am Fond de Bivau bei Éthe
 Ruisseau du Chou: Riets, Mëndung zu Éthe
 Ruisseau de Rabais: Riets, Mëndung an der Fagne Pierrard tëscht Éthe a Virton
 Ruisseau du Vivier: Riets, Mëndung am Agank vu Virton
 Vire: Lénks, Mëndung zu Saint-Mard
 Chevratte(1): Riets, Mëndung zu Dampicourt
 Chevratte(2): Riets, Mëndung zu Dampicourt
 Ruisseau de Gueville: Lénks, Mëndung zu Rouvroy
 Ruisseau de Radru: Lénks, Mëndung zu Lamorteau
Nieweflëss a Frankräich:
Couvreu

Um Spaweck 

Baachen an der Provënz Lëtzebuerg
Baachen a Frankräich